Directoratul Național de Securitate Cibernetică (DNSC) are o serie de sfaturi pentru a nu cădea în plasa infractorilor cibernetici. Securizarea datelor este extrem de importantă.
Dacă vreți să nu deveniți victima escrocilor este extrem de important să țineți cont de câteva reguli simple. Cel puțin asta este recomandarea DNSC, când vine vorba de securizarea datelor.
"A venit primăvara, hibernarea s-a încheiat. Apucă-te de curățat! "Curățenia de primăvară" a devenit o tradiție și face parte din rutina noastră.
Primăvara este un moment prielnic pentru reorganizarea locuinței, iar, alături de această activitate putem include și o verificare a dispozitivelor pe care le utilizăm.
Crearea unei rutine zilnice sau periodice pentru securizarea datelor ne poate feri de multe amenințări existente în mediul online. Mai multe sfaturi despre ce trebuie să conțină rutina de securitate: https://youtu.be/XI-slWnB9HY", este recomandarea DNSC, care susține că există câteva acțiuni esențiale în curățenia digitală de primăvară.
- Back-up al datelor esențiale
- Schimbarea parolelor învechite și activarea autentificării în doi pași (2FA), acolo unde este posibil
- Verificarea setărilor de confidențialitate (PRIVACY) de pe conturile existente online
- Verificarea situației actualizărilor pe dispozitivele utilizate
- Scanarea cu o soluție antivirus a dispozitivelor.